Prije šest godina, sjedio sam vani s nekim prijateljima u New Yorku
kad mi je stigla obavijest na telefon,
i bio sa iznenađen kad sam otkrio da sam dobio tekstualnu poruku od moje bake.
Bio sam iznenađen jer je moja baka tada imala 78 godina
i nikad prije nije poslala poruku.
I reći ću vam da je prva poruka bila divna.
Glasila je, "Dragi Andrew, isprobavam dopisivanje. S ljubavlju, tvoja baka."
Bilo je kao "Aaa, ona misli da je to pismo!"
Pa sam joj poslao poruku,
"Hej, bako, to je poruka. Ne moraš to sve obuhvatiti."
Njezin odgovor je bio, "Dragi Andrew,
U redu. S ljubavlju, tvoja baka."
Moj najdraži dio je da je uvijek "S ljubavlju, tvoja baka,"
kao da bih "S ljubavlju, baka" bio zbunjen.
Da je bilo kao, "Dragi Andrew, zabavi se u Texasu. S ljubavlju, baka,"
ja bih mislio "Baka? Čija baka?"
(Smijeh)
Ali moja baka još pokušava shvatiti neke stvari.
Prije nekoliko godina, poslovno sam otišao u Švicarsku,
vratio se, poslao baki poruku:
"Hej bako, upravo sam se vratio iz Švicarske."
Njezin odgovor bi je: "Dragi Andrew, Švicarske? KK."
(Smijeh)
U redu, pa sam nazvao svoju baku,
"Bako, što misliš da KK znači?"
I ona je kao,
"Pa dobro, netko na bridžu mi je rekao da to znači "Kako krasno."
(Smijeh)
A ja samo, "To znači točno to."
Neću to objašnjavati svojoj baki.
Ali s vremenom sam shvatio
da bi svijet bio sretnije mjesto
kad bi više ljudi mislilo KK-
da je više ljudi poput moje bake i da misli, "Kako krasno."
Jer sam 2012. napustio korporativni posao u Procter & Gambleu
da ljude naučim o vrijednostima humora.
Radio sam s više od 35,000 ljudi u više od 250 organizacija
na tome kako biti produktivniji, manje pod stresom i sretniji, koristeći humor.
Ali kad ljudi čuju što ja radim, malo su skeptični,
(Smijeh)
jer nitko ne smatra humor lošom stvari.
Postoji li ovdje netko tko se ne voli smijati?
Netko tko je kao "Ne, mrzim osjećaj radosti u svom tijelu?"
(Smijeh)
Ne. Ljudi misle da je humor lijepo imati.
Oh, da sam više uživao u poslu, da sam se zabavljao, to bi bilo sjajno,
ali ako nisam, pa dobro.
Stvarnost je ta da se humor mora imati.
U današnjoj preopterećenoj, podcijenjenoj, stresom ispunjenoj, neispavanoj kulturi,
humor je nužnost.
Humor tjera ljude da slušaju,
povećava zadržavanje dugotrajnog pamćenja,
poboljšava razumijevanje, pomaže u učenju
i pomaže u prenošenju informacija.
Također poboljšava grupnu povezanost,
smanjuje statusne razlike, razbija sukobe, gradi povjerenje
i zbližava ljude.
Čini ove stvari
(Smijeh)
i ovu stvar i tako dalje, i dalje, i dalje ...
I sve je to potkrijepljeno istraživačkim studijama i stvarnim primjerima.
(Smijeh)
I ovo su neke impresivne koristi, zar ne?
Humor vam može pomoći da izgledate bolje, živite duže i da prizovete kišu, zar ne?
(Smijeh)
Jer su ljudi koji koriste humor više plaćeni.
I bilo tko može naučiti ove koristi.
Jer kad razgovaram s ljudima o humoru ili komediji,
ponekad su zastrašeni.
Onaj događaj na koji sam išao u Švicarsku prije par godina
koji je natjerao moju baku da kaže KK,
bio je da pričam na konferenciji.
I jedan od govornika na toj konferenciji bio je ovaj gospodin.
Njegovo ime je Kevin Richardson.
Također je poznat kao šaptač lavovima.
Ako ste ikada vidjeli onaj YouTube video gdje lav grli čovjeka, to je taj čovjek.
Živi u Južnoj Africi,
odgaja lavove od malih nogu
i oni ga tretiraju kao člana čopora.
On je u osnovi ljudska verzija Rafikija iz Kralja lavova.
Ali Kevin i ja smo prije događaja razgovarali.
Otkrio je da sam se bavio stand-up komedijom
i bio je kao "Huh, nikad to ne bih mogao raditi, previše je zastrašujuće."
(Smijeh)
A ja mu kažem, "Ali ti živiš s lavovima!"
(Smijeh)
Kao da je ispričati šalu nekako strašnije od življenja s lavovima.
(Smijeh)
Ali toliko ljudi ima tu percepciju
da je sposobnost nasmijavanja ljudi nekako kodirana u našem DNA.
(Smijeh)
Ali stvarnost je da je humor vještina
i ako je vještina, to znači da je možemo naučiti.
Jer ja sam netko tko je morao naučiti kako koristiti humor.
Jer sam odradio preko tisuću nastupa
kao stand-up komičar, improvizator, pripovjedač, umjetnik izgovorene riječi.
Govorio sam i nastupio u svih 50 država SAD-a, u 18 zemalja i na jednom planetu.
(Smijeh)
Imam obožavatelje u više od 150 zemalja,
na temelju ljudi koji su slučajno došli na moju web stranicu.
Nazvali su me duhovitim i pametnim, barem tako kaže moja mama.
(Smijeh)
Bio sam viđen na The Daily Showu s Johnom Stewartom, u publici.
(Smijeh)
Nedavno sam doduše bio na godišnjici mature
i kad su ljudi saznali da sam se bavio stand-up komedijom,
rekli su, "Ali ti nisi smiješan."
I na neke načine su u pravu
jer bih vam rekao da ovo nije lice smiješnoga.
(Smijeh)
Mnogo toga je smiješno u vezi ove slike;
ništa od toga nije namjerno.
(Smijeh)
I imam plave vrhove kao da sam želio biti u boy bandu.
Tema je bila "U snu," ja nisam ničiji san -
(Smijeh)
na ovoj slici.
Jer, odrastajući, nikad nisam bio pokretač zabave ili razredni klaun.
Moja maturantska godina -
moj maturantski superlativ, izabran sam kao miljenik učitelja.
I ovo će iznenaditi mnoge od vas, ali to je zato što sam šmokljan.
I ako se pitate koji tip šmokljana,
odgovor je da; računala, matematika, znanstvena fantastika,
Tamnice & Zmajevi, Ratovi zvijezda, Zvjezdane staze, Starbucks - sve to.
(Smijeh)
Ali konkretnije, ja sam inženjer.
Pohađao sam Državno Sveučilište Ohio,
stekao diplomu iz računalstva i inženjerstva.
I nakon diplomiranja,
počeo sam raditi u Procter & Gambleu kao voditelj informatičkih projekata.
I to su ljudi očekivali od mene,
jer na temelju procjene moje osobnosti,
to je ono što sugerira što bih trebao biti kao inženjer informatike.
Ali sam naučio da nismo procjena osobnosti.
Jer moja procjena je
da sam tip-A, plavi kvadrat, savjestan, INTJ sa znakom vodenjaka.
To znači da sam ambiciozan, tvrdoglav introvert
koji voli duge šetnje plažom,
ali naučio sam da mi nismo procjene naše osobnosti.
One nam mogu dati uvid u naše ponašanje
ili nam reći što nas motivira
ili reći nam koja bismo Disney princeza bili - Pocahontas -
(Smijeh)
ali nas ne definiraju; umjesto toga, definirani smo našim postupcima.
Pa sam se počeo baviti komedijom na faksu.
Moj najbolji prijatelj
tu u sredini htio je osnovati grupu improvizacijske komedije.
Trebao je ljude i prisilio me da se pridružim.
I kao što vjerojatno možete vidjeti na ovoj slici, nismo bili baš dobri.
Barem za početak, nismo imali pojma što radimo.
Gledali smo "Čiji je to dio teksta uopće?" i pokušali ponoviti što smo vidjeli.
I što nisam imao u vještini komedije
nadoknadio sam vođenjem komičarskih projekata.
"Ako ćemo to stvarno učiniti;
vježbat ćemo tri puta tjedno,
imat ćemo poslovni sastanak svakog ponedjeljka
i vratit ćemo se i gledati naše nastupe kao da je snimka utakmice."
I tijekom dvije godine postali smo bolji.
Od nastupanja u podrumima u hodnicima zgrada došli smo
do nastupanja u kazalištu kampusa dva puta tjedno,
i nikad stvarno naučili kako se dobro uslikati.
Ali tako naučite vještinu humora.
Vježbanjem i ponavljanjem.
I bilo tko može raditi te stvari.
I ne morate postati profesionalni komičar da koristite komediju,
ali možemo učiti od profesionalaca.
Na primjer, iz stand-upa možemo naučiti kako podijeliti naše stajalište,
jer Louis C. K. ima vrlo specifičan način gledanja na svijet,
koji je drugačiji od onog Ellen DeGeneres,
koji je drugačiji od Tig Notaroa, Davea Chappellea ili Chrisa Rocka.
Svatko ima svoju perspektivu.
Neki mi ljudi kažu
da nekako izgledam kao presjek Hugha Jackmana and Conana O'Briena.
(Smijeh)
Drugi ljudi su kao, "Ah, ja nekako vidim Davida Tennanta iz Doctor Whoa."
Jedna mi je žena rekla,
"Mislim da izgledaš kao Justin Timberlake, ali od odavde do ovdje."
(Smijeh)
I ignorirat ćemo dečka koji mi je rekao da izgledam kao Clay Aiken.
Točno, samo u potpunosti.
Svatko ima svoju vlastitu perspektivu.
Možemo koristiti tu perspektivu kao način povezivanja s drugim ljudima, zar ne?
Možemo ga koristiti za reći, "Oh, slični smo." Koliko ljudi ovdje voli desert?
Ljudi vole desert. Ja volim deserte. Opsjednut sam mliječnim napitkom.
To je najučinkovitiji oblik deserta
zbog ukusnosti sladoleda u obliku jednostavnom za konzumiranje.
Ali ne razumijem čokoladu s mentom.
Ne znam imamo li kojeg obožavatelja čokolade s mentom.
Nikad nisam jeo čokoladu
i pomislio, "Znaš što bi dobro išlo s ovim?" Pasta za zube."
(Smijeh)
Možemo dijeliti perspektivu kao način da se povežemo.
Isto možemo dijeliti perspektivu kao način da dokažemo nešto.
Jer reći ću vam
da sam uvijek razumio računala mnogo više nego što razumijem ljude.
Jer kad nešto nije u redu s računalom,
dobijete poruku o pogrešci.
Kad nešto nije u redu s čovjekom,
dobijete osjećaje.
(Smijeh)
Stvari bi bile mnogo lakše da ljudi dolaze s porukama o pogrešci,
zar ne?
Recimo da ste preopterećeni poslom, pretrpani, malo stresirani,
samo bi iskočilo: "Upozorenje! Preopterećenje sustava."
(Smijeh)
"Molim ponovno pokrenuti drijemanjem.
Jer svi znamo kako su drijemanja ljudska verzija
"Samo ga isključite a zatim ga ponovo uključite. "
Neke poruke o pogrešci uopće ne biste morali mijenjati.
Recimo, flertate s konobaricom, ona uopće nije zainteresirana.
Samo bi iskočilo: "Pogreška. Nije moguće uspostaviti vezu s poslužiteljem. "
(Smijeh)
Stvari bi bile puno lakše.
Ali stvarnost je da ljudi nisu računala,
ma koliko divni bili kad se pretvaraju da jesu.
Jer mi, kao ljudi,
ne samo da moramo upravljati vremenom, moramo upravljati energijom.
Jer nije bitno koliko vremena imamo
ako nikada nemamo energije za učiniti bilo što s njim.
Improvizacijom možemo naučiti kako istražiti i istaknuti stajalište.
Jer je osnovni mentalni sklop improvizacije "Da, i..."
Tako improvizatori na UCB-u, Second Cityju and ComedySportzu izmišljaju stvari
koje im padnu na pamet.
I možemo koristiti tu istu stvar,
uzeti to što rade, prihvatiti i graditi, istražiti i istaknuti i reći,
"Ako je ovo istinito, što je još istinito?"
Jer mi je trebalo da posjetim državu Floridu da shvatim
da je reper Flo Rida dobio ime po svojoj rodnoj državi Floridi
i dodao je razmak.
To me ostavilo bez teksta!
(Smijeh)
Mogli bismo reći, "Ako je ovo istinito, što još može biti istinito?"
Mogli bismo reći,
"Mislim da bi u Doveru trebala postojati hispanska tvornica
koja se zove De La Ware."
(Smijeh)
Ili, "Mogla bi postojati internet detektivka iz Biloxija,
koja se zove Misses IP, PI."
(Smijeh)
Ako je to istinito, što je još istinito?
Ako možemo koristiti "Da, i" da stvorimo humor,
isto možemo koristiti "Da, i" kao način povezivanja s drugim ljudima.
Možemo misliti na to stereotipno čavrljanje
gdje su ljudi kao, "Ah, što kažeš na ovo vrijeme?"
Ti kažeš, "Da, i da niste na ovom događanju sada,
kako biste vani uživali po ovom vremenu?
I možemo preokrenuti ovaj nelagodan razgovor u nešto značajnije
gdje saznate nešto o osobi.
"Kad je lijepo vrijeme, izađem van, ili odem planinariti ili plivati."
Da ste vi ja, ostajete unutra, jer ste jako blijedi.
Volim koristiti zaštitni faktor zgrade, to je najbolja zaštita.
Najviše naučimo o ljudima kroz "Da, i."
Isto možemo koristiti da-i mentalni sklop da se više zabavimo,
jer stvarnost je takva da prosječna osoba radi 90 tisuća sati
u svom životnom vijeku.
Devedest tisuća sati!
To je cijelo trajanje, cjelokupna diskografija Netflixa.
To je dosta vremena.
I možemo reći, "Da, radit ću 90 tisuća sati
i isto tako bih mogao uživati u tome."
Od svog trećeg do četvrtog razreda srednje škole
radio sam u tvornici
i reći ću vam da to nije bio vrlo uzbudljiv posao.
I u to vrijeme, mislio sam da bih možda, u budućnosti,
htio postati internacionalna hip-hop superzvijezda.
Dakle, da mi prođe vrijeme, smišljao bih rime u glavi
i onda bih ih malo kasnije zapisao u bilježnicu.
I nedavno sam našao jednu od tih bilježnica
i otkrio zašto nikad nisam postao hip-hop superzvijezda.
Jer je jedna od rima bila,
"Vodik plus vodik plus kisik također, kovalentnim ljepilom zajedno se vežu.
Što dobijete je samo stvar zvana voda,
da, to je udruživanje i postaje toplije."
(Smijeh)
To je razlog zašto nikad nisam postao hip-hop superzvijezda.
Ali mi je ipak pomoglo da vrijeme prođe, da stvorim humor, da stvorim zabavu.
I na kraju iz izvedbi,
možemo naučiti o važnosti predanosti nastupu.
Jer likovi iz Saturday Night Livea,
Key & Peelea, Monty Pythona,
toliko su zabavni, jer su glumci predani nastupu.
I samopouzdani su u svojoj izvedbi,
jer je to kao izlaženje, zar ne?
Ljudi ti kažu da žele izlaziti s nekim tko je samopouzdan.
Prije nekoliko godina, bio sam s nekoliko prijatelja u baru
i u baru sam vidio tu prekrasnu djevojku.
"Trebao bi popričati s njom."
"Ne mogu to napraviti."
"Zašto ne?"
"Nemam 'spiku.'"
"Ne treba ti 'spika,' samo ti treba samopouzdanje.''
Ali ti ne kažu da žele to samopouzdanje u određenim područjima.
Jer nijedna žena ne želi muškarca koji je samopouzdan u matematici.
(Smijeh)
To je što ja imam.
(Smijeh)
Pa sam rekao, "U redu. Probat ću s matematičkim uletom."
Pa sam prišao djevojci, "Hej, curo!"
(Smijeh)
"Jesi li ti vertikalna asimptota? Jer tvoja ljepota nema granica."
(Smijeh)
A ona, "Što si upravo rekao?"
(Smijeh)
Pa sam pokušao opet, "Hej, curo.
Jesi li ti nasuprot hipotenuze? Jer izgleda da si prava."
(Smijeh)
A ona, "Mislim da bi možda trebao otići."
Pa sam otišao, zar ne?
Ali nekoliko sati kasnije bio sam, "Oh, što sam trebao reći bilo je,
'Hej, curo, puno si više iznad prosjeka, nemoj biti zlobna.'"
(Smijeh)
Je li vam se to ikad dogodilo,
kad ste se sjetili nečega četiri sata nakon tog događaja?
To je zapravo dobra stvar, zove se pamet stubišta.
Ideja "ovaj trenutak se događa ovdje,"
i onda se sjetite te ideje na stubištu.
To je dobar znak, jer to znači da imate komični instinkt.
Kroz vježbu i ponavljanje,
možete skratiti vrijeme potrebno da imate taj ha-ha trenutak
s četiri sata kasnije na samo tri sata kasnije,
sa samo dvije do deset minuta i onda da se događa u tom trenutku.
Jer odraz prošlosti dovodi do akcije u budućnosti.
I tako postajemo ležerniji, samopouzdaniji u korištenju humora,
što više to zapravo radimo.
To je kao što Amy Cuddy kaže: "Lažiraj dok to ne postaneš."
Znam da postoji nekoliko ljudi
koji su kao, "U redu, oči Justina Timberlakea."
(Smijeh)
"Što ako nisam smiješan?"
Istina je, ako ste ikad nekoga nasmijali,
čak i ako ste se spotaknuli na stepenicama dok ste se penjali uz stepenice,
i dalje bi to bio humor.
Ali čak ako i niste spremni pokušati stvoriti humor,
još uvijek vam humor možete koristiti tako da budete pastir humora.
Možete dijeliti citate, možete podijeliti TED govor u kojem ste uživali,
ili možete koristiti slike u vašim prezentacijama.
Jer bih vam rekao da nisam uslikao ovu sliku.
Nisam išao na Šri Lanku.
Ne znam ovog pastira ili bilo koju od ovih koza.
Našao sam je na Flickru pod Creative Commons licencom
i podijelio je sa svima vama jer sam uživao u njoj.
Ali čak i ako niste spremni stvarati humor
i ne mislite da možete pronaći nešto zanimljivo na internetu,
još uvijek možete koristiti humor ako se znate smijati.
Jer kad vidimo nekog drugog kako se smije,
primorani smo da zrcalimo to ponašanje sa zrcalnim neuronima u našem mozgu.
I kad se mi smijemo, oni se smiju: stvaramo vezu među ljudima.
Drugi su ljudi kao, "Ali što ako se nitko ne smije?"
Što ako isprobam humor i nastane neugodna tišina?
Pa, zapravo je samo neugodno ako provodiš vrijeme na tome,
ako se zadržavaš na tome.
Ali stvarnost je ta da nitko nikad nije dobio otkaz zbog loše šale.
Neprimjerene, možda, ali ne loše šale.
Jer je loša šala nešto kao,
"Jednom sam morao propustiti nastavu zbog hipotermije,
bio sam previše cool za školu."
(Smijeh)
To je loša šala.
(Smijeh)
Neprimjerena šala je ona koja ima neprimjerenu temu,
ima neprikladnu metu ili dolazi u neprimjereno vrijeme.
Ali dok smo svi pozitivni -
(Smijeh)
i sveobuhvatni, bit ćemo dobro.
Jer tada ako se nitko ne smije na našu šalu,
to ja sada samo pozitivna i sveobuhvatna izjava.
Na kraju, ljudi kažu, "Što ako me nitko ne shvati ozbiljno?"
"Što ako ljudi misle za mene da sam šaljivčina ili klaun?"
Ako ćete koristiti humor na poslu,
prepoznajte da humor ne zamjenjuje posao.
Humor je kao sol obroka.
Ne biste pojeli sol kao cijeli obrok, zar ne?
Jer bi vas to učinilo konjima.
Želite li biti konj? Kažem ne.
(Smijeh)
Ali uvijek možete koristiti humor
sve dok ga činite produktivnijim.
Direktori ga zapravo žele,
jer znaju da ćete se više angažirati i postići bolje rezultate.
Ali recimo da radite za organizaciju koja kaže "ne" bilo kojoj zabavi.
Stvarnost je ta da nitko ne može kontrolirati kako da mislite.
Nitko vas ne može spriječiti da slušate komedijske podcastove
na putu s posla prema kući
i tako ublažite stres i budete više prisutni u svojoj obitelji.
Nitko vas ne može spriječiti u stvaranju Twitter računa da pišete uvrede.
Nitko vas ne može spriječiti u smišljanju kemijskih rapova dok radite.
Realnost je da zadovoljstvo poslom, vaše gledište, vaš način upravljanja stresom
u potpunosti je vaša odgovornost i izbor je na vama.
I to je vještina humora.
Započinje dijeljenjem vašeg stajališta
i onda istražujemo i ističemo to stajalište.
I koristimo Da-i za naš posao i naš život
i na kraju vježbamo, nastupamo i ponavljamo,
jer tako postajemo bolji.
I ljudi mogu uzeti tečaj improvizacije ili mogu probati stand-up komediju,
ali isto tako možemo biti svjesniji kako stvoriti humor svaki dan.
I bilo tko to može učiniti.
Kažem vam, najsmiješnija osoba koju znam moja je baka, ona koja mi šalje poruke.
I unaprijedila je svoju igru od slanja poruka do Facebooka.
Sada je na Facebooku i komentira svako moje objavljivanje statusa.
I ne bih znao reći
je li moja baka najljubaznija, najiskrenija baka na svijetu,
ili me potajno provocira.
(Smijeh)
Prije nekoliko mjeseci objavio sam,
"Pokušavam odlučiti bih li trebao postati profesionalni sportaš ili kriminalac,
stoga sam napravio popis "za" i "protiv".
Odgovor moje bake bila je jedna riječ: "Smiješno."
(Smijeh)
Pomislio sam, "Ne znam.
Misli li ona da je to smiješno, ili me zeza?"
Nekoliko tjedana kasnije objavio sam,
Mislim da bi udoban bar koji poslužuje smokve bio slatko mjesto za izlazak.
Odgovor moje bake bio je, "Ha, ha."
(Smijeh)
I pomislio sam, "Postoji nešto u ovom zarezu."
(Smijeh)
"Zeza se sa mnom."
Onda prije par tjedana, objavio sam,
"Pretvaranje brojeva 51, 6 i 500 u rimske brojeve čini me LIVID."
(Smijeh)
Odgovor moje bake bio je, "Hej, ovaj je zapravo dobar."
(Smijeh)
Isprovociran od strane vlastite bake.
(Smijeh)
Nije bitno, vaše godine, vaš prihod, vaša perspektiva,
procjena vaše osobnosti, vaš maturantski superlativ
ili vaš slavni dvojnik.
Svatko može naučiti biti smiješniji.
I sve započinje izborom,
izborom da pokušate naći načine za korištenje humora,
izborom da budete kao moja baka,
da pogledate svijet oko sebe i pomislite, "KK -
Kako krasno."
Hvala vam.
(Pljesak)